ශ්‍රී ලංකා සමෘද්ධිය අධිකාරිය වෙනුවෙන් රුපියල් මිලියන 3000ක අතිරේක මුදලක් මෙවර අයවැයෙන් වෙන්කර තිබෙන බව රජය පවසයි.සමෘද්ධිය සඳහා අවම මුදලක් වෙන්කර ඇති බවට ඇතැමුන් චෝදනා කළ ද මේ වසර වෙනුවෙන් වෙන් කරන ලද රුපියල් මිලියන 9300 ඉක්මවා යමින් ලබන 2012 වර්ෂයට රුපියල් මිලියන 12300ක ප්‍රතිපාදන වෙන්කර තිබෙන බව ආර්ථික සංවර්ධන නියෝජ්‍ය ඇමැති ලක්ෂ්මන් යාපා අබේවර්ධන මහතා සඳහන් කරයි.ඒ මහතා මේ බව පැවසුවේ රජයේ ප්‍රවෘත්ති දෙපාර්තමේන්තු ශ්‍රවණාගාරයේ දී ඊයේ (9) පැවැති මාධ්‍ය හමුවකට සහභාගි වෙමිනි.